Agyrtes

Agyrtes er en slekt av biller som tidligere ble regnet til åtselbillene.

Utseende 
Middelsstore (gjerne 4 – 5 mm), avlange, blanke, brunlige sumpbiller. Hodet er fremstikkende og godt synlig ovenfra. Antennene er forholdsvis lange, litt fortykkede mot spissen, men uten en tydelig avsatt kølle. Brystskjoldet (pronotum) er bredere enn langt, nesten så bredt som dekkvingene. Dekkvingene er brede, blanke, hver med ni punktstriper, men uten opphøyde ribber. Beina er lange og slanke. Larvene er pølseformede, med to ganske lange børster på det bakerste leddet, og ganske korte bein.

Levevis 
Lite synes være kjent om biologien til disse billene, som lever i tempererte områder på den nordlige halvkulen. De finnes helst på litt fuktige steder i skog. De voksne billene finnes ved råtnende organisk materiale av ulike slag, og det er trolig at larvene også lever der. De lange beina tyder på at de er gode løpere.

Utbredelse 
Slekten har en holarktisk utbredelse.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien sumpbiller, Agyrtidae
 Underfamilien Agyrtinae
 Slekten Agyrtes Frölich, 1799
 Agyrtes alutaceus Reitter, 1901
 Agyrtes bicolor Laporte de Castelnau, 1840 – funnet i Sverige og Danmark
 Agyrtes castaneus (Fabricius, 1792)
 Agyrtes ferrugineus Solsky, 1874
 Agyrtes kashmirensis Schawaller, 1979
 Agyrtes longulus (LeConte, 1859)
 Agyrtes primoticus Scudder, 1900
 Agyrtes sichuanensis Schawaller, 1999
 Agyrtes similis Fall, 1937

Referanser

Kilder 
 Coleoptera, Agyrtidae i Tree of life
 Agyrtes på GBIF

Eksterne lenker 
 

Åtselbiller
Biller formelt beskrevet i 1799
Dyr formelt beskrevet av Josef Aloys Frölich